逾越節

逾越節係猶太教嘅節日，係紀念上帝救以色列人脫離埃及人嘅奴役並且重獲自由。逾越節喺尼散月15號嘅夜晚進行。逾越節喺以色列持續7日，以色列之外地區就持續8日。

根據《出埃及記》記載，法老非常硬頸，所以上帝先要用十災來對付佢哋，但係出咗九種災害之後，法老仲係死唔肯俾以色列人離開埃及，係都要佢哋留低做奴隸，於是上帝出第十災，一夜之間將埃及入面所有大仔同第一胎嘅牲畜全部殺嗮，法老先至肯俾以色列人離開。喺殺長子嘅前一日，上帝嘅子民就按照吩咐，將羊羔嘅血搽喺門框同門楣上面做記號，於是使者見到門楣上面有羊血，就唔入去殺屋入面嘅人。

逾越節就係紀念上帝嘅使者越過門楣，救咗佢哋出來，唔使再做奴隸。為咗紀念爾個神蹟，佢哋食逾越節晚餐嘅途中會唸完整嘅讚美詩篇，認為係《以賽亞書》30章29節嘅吩咐，除咗爾篇之外佢哋喺當晚亦都會唸 ｢大讚美詩篇｣。

逾越節有特別嘅飲食規定，唔准食發酵過嘅食物。

基督教嘅逾越節
基督宗教都有逾越節嘅概念，但係指嘅係復活節，不過除咗天主教之外，普遍都唔用呢個名；天主教嘅逾越節特別係指耶穌受難節至復活節之間嘅三日，叫做逾越節三日慶典。

拎

探索猶太世界:逾越節
About.com:關於逾越節

類:猶太教
類:節